નાનું ગામ એટલે ધોળે દહાડે મળવું વસમું ને રાત વર્ત્ય તો જવાન સોકરીને બાર્ય નીકળવું વસમું. બોવ પલાન કર્યા પણ મેળ નો ખાધો, એમાંને એમાં તો બાજરો માથા લાગી મોટો થઇ ગ્યો. એમાં નિંદામણ માટે કરેલ દાડિયાને જોવા હું ખેતરે પૂગ્યો, બપોર થતા મોંધી આવી ભાતું લઈને, બધાયે પેટ ભરી ખાધું. થોડું લાંબુ ડીલ કરીને કામે વળગ્યા, સાંજ પડતા બધા દાડિયા ઘર ભેગા થવાની તીયારીમાં પડ્યા ત્યારે મોંધીની માએ મોંધીને ઘરની ગા હાટુ ખડની ગાહડી બાંધતી આવવાનું કીધું, જેવી એ ખડ નીન્દવા બાઝરામાં ગરી કે હું ઓલા શેઢેથી સાનોમાનો ગર્યો, અને જેવો પસવાડે જઈને ઉભો કે ઈવડી ઈ બીકની મારી ઉભી થઇ ગઈ ને મને જોઇને બીવાને ને બદલે સરમાઈ ગઈ.